BILANȚ. O nouă zi în care numărul infectaților crește. Peste 1.500 de oameni au fost depistați cu COVID-19 în 24 de ore.
Peste 1.500 de noi cazuri de Covid au fost înregistrate în ultimele 24 de ore în România. În același interval au fost raportate și 33 de decese. Până vineri, 34.650 de persoane diagnosticate cu infecție cu SARS – CoV – 2 au decedat.
În ultimele 24 de ore au fost înregistrate 1.520 de noi cazuri COVID, anunță Grupul de Comunicare Strategică (GCS).Potrivit GCS, până vineri, în România au fost confirmate 1.103.198 de cazuri de persoane infectate cu noul coronavirus. 1.057.522 de pacienți au fost declarați vindecați.În ultimele 24 de ore au fost înregistrate 1.520 de cazuri noi de persoane infectate cu SARS – CoV – 2, acestea fiind cazuri care nu au mai avut anterior un test pozitiv. Distinct de cazurile nou confirmate, în urma retestării pacienților care erau deja pozitivi, 262 de persoane au fost reconfirmate pozitiv.Până vineri, 34.650 de persoane diagnosticate cu infecție cu SARS – CoV – 2 au decedat.În ultimele 24 de ore au fost raportate de către INSP 33 de decese (16 bărbați și 17 femei) ale unor pacienți infectați cu noul coronavirus, internați în spitalele din Bacău, Bistrița-Năsăud, Brașov, Buzău, Călărași, Cluj, Constanța, Galați, Iași, Maramureș, Neamț, Olt, Prahova, Satu Mare, Sălaj, Sibiu, Suceava, Timiș, Ilfov și Municipiul București.Dintre cele 33 decese, unul a fost înregistrat la categoria de vârstă 40-49 de ani, 6 la categoria de vârstă 50-59 ani, 9 la categoria de vârstă 60-69 ani, 4 la categoria de vârstă 70-79 ani și 13 la categoria de vârstă peste 80 ani.31 dintre decesele înregistrate sunt ale unor pacienți care au prezentat comorbidități, un pacient decedat nu a prezentat comorbidități, iar pentru un pacient decedat nu au fost raportate comorbidități până în prezent.În unitățile sanitare de profil, numărul total de persoane internate cu COVID-19 este de 2.772. Dintre acestea, 345 sunt internate la ATI.Din totalul pacienților internați, 99 sunt minori, 97 fiind internați în secții și 2 la ATI.Până la această dată, la nivel național, au fost prelucrate 9.143.856 de teste RT-PCR și 2.478.010 teste rapide antigenice. În ultimele 24 de ore au fost efectuate 16.943 de teste RT-PCR (5.951 în baza definiției de caz și a protocolului medical și 10.992 la cerere) și 26.352 de teste rapide antigenice.